Pielikums Nr.3

Tehniskā specifikācija un izpildes nosacījumi

**Gāzes saimniecības iekārtu apkope un remonts (3 gadiem)**

Pasūtītājs -Rīgas pašvaldības SIA “Rīgas satiksme”.

I PAKALPOJUMA APRAKSTS

Pasūtītāja valdījumā esošajos infrastruktūras objektos uzstādīto gāzes saimniecības iekārtu (turpmāk tekstā – Iekārtu), kas uzskaitīti pielikumā Nr.1, tehniskā apkalpošana un remonts.

II PAKALPOJUMA SATURS

1. Veikt Iekārtu, kas uzskaitīti pielikumā Nr.1 (turpmāk tekstā – Iekārtas) ikmēneša apkopi.

|  |  |
| --- | --- |
| Iekārtas veids | Apkopes laikā veicamie darbi |
| Visiem katliem | Drošības automātikas pārbaude, katlam un deglim, dabas gāzes sadegšanas kvalitātes pārbaude, katla ūdens temperatūras režīma pieregulēšana atbilstoši Pasūtītāja darba režīmam un laika apstākļiem. Dūmu novadīšanas sistēmu darbības pārbaude. |
| Gāzes vadu un gāzes regulatori | Gāzes vadu posmu un savienojumu hermētiskuma pārbaude, dabas gāzes regulatoru darba režīma pārbaude regulēšana, noslēgierīču darba režīmu pārbaude un regulēšana. Gāzes detektoru darbības pārbaude, gāzes vadu uzturēšana darba kārtībā, krāsojuma atjaunošana, elektroinstalācijas pārbaude. |
| Žāvēšanas krāsnīm | Drošības automātikas pārbaude, dabas gāzes sadegšanas kvalitātes pārbaude, temperatūras režīma pieregulēšana atbilstoši Pasūtītāja darba režīmam un laika apstākļiem. Dūmu novadīšanas sistēmu darbības pārbaude. |
| Infrasarkaniem degļiem | Drošības automātikas pārbaude, dabas gāzes sadegšanas kvalitātes pārbaude, temperatūras režīma pieregulēšana atbilstoši Pasūtītāja darba režīmam un laika apstākļiem, atstarotāju stāvokļa pārbaude un tīrīšana., dūmu novadīšanas sistēmu darbības pārbaude, cauruļvadu hermētiskuma un stiprinājumu pārbaude. Dūmu novadīšanas sistēmu darbības pārbaude. |
| Gāzes sildītājs | Drošības automātikas pārbaude, dabas gāzes sadegšanas kvalitātes pārbaude, temperatūras režīma pieregulēšana atbilstoši Pasūtītāja darba režīmam un laika apstākļiem. Dūmu novadīšanas sistēmu darbības pārbaude. |

2. Iekārtu apkopes veikšanas procesā jāsagatavo un jāiesniedz Pasūtītāja pilnvarotai personai informācijas apkopojumu par Iekārtu tehnisko stāvokli akta formā atbilstoši 2016. gada 19. aprīļa Ministru kabineta noteikumu “Ugunsdrošības noteikumi” Nr. 238 pielikumā Nr.8 noteiktajai formai.

3. Veikt apkopes laikā konstatēto Iekārtu bojājumu fiksāciju un apkopojumu sagatavošanu un iesniegšanu Pasūtītāja pilnvarotai personai. Veikt konstatēto bojājumu/Iekārtu darbības traucējumu novēršanu. Bojāto vai nefunkcionējošo Iekārtu elementu nomaiņas nepieciešamības gadījumā, remonta izmaksu kalkulācijas iepriekš saskaņot ar Pasūtītāju.

4. Veikt Iekārtu remontu atbilstoši Pasūtītāja pārstāvja iesniegtiem pieteikumiem, iepriekš saskaņojot ar Pasūtītāja pārstāvi remonta izmaksu kalkulāciju. Nepieciešamības gadījumā veikt Iekārtu ieregulēšanu un darba režīmu ieprogrammēšanu atbilstoši Pasūtītāja pilnvarotās personas norādījumiem.

5. Pēc Pasūtītāja pārstāvja izsaukuma veikt Iekārtu avāriju novēršanu, to seku likvidēšanu un Iekārtu darbības atjaunošanu:

* Pakalpojuma izpildes laikā nodrošināt ierakstu veikšanu lietošanas žurnālos (tikai iekārtām, kas pielikumā Nr.1 atzīmētas kā bīstamās);
* Pakalpojuma izpildes procesā darbu uzsākšanas laikus saskaņot ar Pasūtītāja atbildīgo personu;
* Reaģēšanas laiks uz Pasūtītāja iesniegtiem pieteikumiem – 1 (viena) darba diena Pasūtītāja darba laikā;
* Reaģēšanas laiks avārijas situācijas gadījumā - 3 (trīs) stundas no izsaukuma brīža Pasūtītāja darba laikā;
* Veicot Iekārtu apkopes un remonta darbus Pakalpojuma ietvaros, noformēt apkopes un remonta protokolus, kuros uzskaitīt apkopes un remonta laikā veiktus darbus un uzskaitīt apkopes laikā konstatētus Iekārtu bojājumus.
* Pretendentam jāapliecina savas iespējas nodrošināt pieprasīto Pakalpojumu atbilstoši Pasūtītāja prasībām.

6. Apkopes laikā Izpildītājs pilda atbildīgās personas par gāzes saimniecību pienākumus atbilstoši valsts standarta LVS 445-1 “Dabasgāzes sadales sistēmas un lietotāja dabasgāzes apgādes sistēmas ar maksimālo darba spiedienu līdz 1,6 MPa (16 bar) ekspluatācija un tehniskā apkope. 1.daļa Vispārīgās prasības” un LVS 445-2 “Dabasgāzes sadales sistēmas un lietotāja dabasgāzes apgādes sistēmas ar maksimālo darba spiedienu līdz 1,6 MPa (16 bar) ekspluatācija un tehniskā apkope. 2.daļa Apkopes termiņi, darbu apraksts un to izpildes dokumentācija” noteiktajām prasībām, t.sk.:

- mēraparatūras savlaicīgu pārbaužu nodrošināšana atbilstoši dabasgāzes tirgotāja un dabasgāzes sadales sistēmas operatora prasībām saskaņā ar spēkā esošajiem normatīviem dokumentiem;

- atbilstoši dabasgāzes tirgotāja un dabasgāzes sadales sistēmas operatora prasībām sniegt informāciju par objektos patērēto gāzes apjomu: t.i. dabas gāzes patēriņa radījumu nolasīšana, atskaišu par dabas gāzes patēriņu sagatavošana un nodošana.

III INFORMĀCIJA PAR ATSEVIŠĶĀM KATLU IEKĀRTĀM NO 01.08.2024

1. Sākot ar01.08.2024 var tikt pieslēgta AS “Rīgas siltums” centrālapkure sekojošās adresēs, līdz ar to:

* *Vestienas ielā 35 perspektīvā karstā ūdens sagatavošanai tiks saglabāts Apkures katls “Buderus-Logano SK755” ar jaudu 820 kW, t.sk. gāzes katli “Wirbex” ar jaudu 1600kW un “Buderus” ar jaudu 4150kW tiks demontēti.*
* *Tipogrāfijas ielā 1 gāzes katls tiks demontēts.*
* *Objekts Ezermalas ielā 32 var tikts atsavināts.*

2. Objekta apkalpošanas grafiku skatīt pielikumā Nr.2.

Tehniskā specifikācija sagatavoja

Siltuma, gāzes un ūdens tehnoloģijas sistēmu būvinženieris Ivo Tenisons

2023. gada 27. aprīlī